
Procedura de selecție a partenerului privat pentru propunerea de proiect cu titlul
„FORTE — Formare pentru Ocupare, Reconversie și Tranziție Economică în Tehnologii Critice"
Programul Educație și Ocupare (PEO) 2021–2027, Prioritatea 11 — STEP, Obiectiv specific ESO4.7, apelul „STEP-LLL — Competențe pentru viitor: formare la locul de muncă și educația adulților în tehnologiile critice — Adulți" (PEO/1160/PEO_P11/OP4/ESO4.7/PEO_A66)
Grila de evaluare calitativă a partenerului (Etapa II) — grilă individuală de evaluare
Participant: ................................................................................ Nr. înregistrare dosar: ..................
Mod de completare: prezenta grilă se completează și se semnează individual de fiecare membru cu drept de vot al comisiei de evaluare (Președinte, Membru 1, Membru 2), care înscrie punctajul propriu și justificarea acestuia. Punctajele celor trei membri și media aritmetică se consemnează separat, de secretarul comisiei, în centralizatorul anexat prezentei grile.
	Criterii de evaluare (conform anunțului de selecție)
	Punctaj maxim
	Punctaj acordat
	Justificarea punctajului

	1. Capacitatea tehnică și financiară
	45
	
	

	1.1. Resurse umane și capacitate de implementare. (a) Coordonatorii propuși — maximum 15 puncte. Se nominalizează cinci poziții-cheie de coordonare: (i) coordonator partener; (ii) coordonator activitatea A1; (iii) coordonator activitatea A2.2 (componenta logistic-organizatorică); (iv) coordonator activitatea A4; (v) coordonator activitatea A3. Denumirile sunt orientative. Pentru fiecare coordonator se acordă: experiență relevantă sub 1 an — 5 puncte; între 1 și 5 ani — 10 puncte; peste 5 ani — 15 puncte. Punctajul subcriteriului este media aritmetică a punctajelor celor cinci coordonatori, rotunjită la două zecimale. Se punctează exclusiv cele cinci poziții; ceilalți experți propuși nu se punctează. (b) Capacitatea de acoperire teritorială — maximum 5 puncte. Candidatul își asumă acoperirea celor cinci regiuni de dezvoltare vizate și descrie, în propunerea tehnică, modul în care o realizează: canalele și metoda de recrutare, modul de lucru cu angajatorii și cu serviciile publice de ocupare, distribuția experților, formatul activităților (online, fizic sau mixt), calendarul și bugetul aferent. Nu se solicită sedii, puncte de lucru, acorduri ori experți nominalizați pe regiuni la data depunerii candidaturii. Punctaj: 5 puncte — își asumă toate cele cinci regiuni și prezintă o metodologie credibilă de acoperire; 3 puncte — metodologia este parțială sau insuficient dezvoltată; 0 puncte — nu demonstrează capacitatea de acoperire. (c) Capacitatea de gestionare a volumului — maximum 5 puncte. Se apreciază dacă echipa propusă, normele, calendarul și bugetul sunt coerente cu volumele de activitate ale partenerului: aproximativ 500 de persoane aflate în căutarea unui loc de muncă consiliate (A1), aproximativ 700 de stagii gestionate administrativ (A2.2), aproximativ 1.500 de angajați recrutați și menținuți în grupul-țintă (A4) și activitățile de mentorat și schimb de bune practici asumate (A3). Punctaj: 5 puncte — propunerea acoperă fundamentat toate cele patru componente; 3 puncte — propunerea este în general fezabilă, cu unele insuficiențe; 0 puncte — capacitatea nu este demonstrată sau este vădit insuficientă.
	25
	
	

	1.2. Capacitatea operațională de implementare la scara proiectului, măsurată prin numărul de persoane unice deservite anterior prin servicii relevante pentru rolul propus: sub 250 de persoane — 5 puncte; între 250 și 749 de persoane — 10 puncte; între 750 și 1.499 de persoane — 15 puncte; minimum 1.500 de persoane — 20 de puncte. Se iau în calcul persoane unice deservite direct, dovedite prin contracte, rapoarte, liste sau indicatori validați; aceeași persoană nu se contabilizează de mai multe ori în cadrul aceleiași operațiuni.
	20
	
	

	2. Capacitatea profesională
	55
	
	

	2.1. Experiența în proiecte finanțate din Fondul social european sau Fondul social european Plus. (a) Numărul de proiecte implementate sau în implementare, pentru care candidatul prezintă cel puțin un raport de progres autorizat ori aprobat de finanțator, o adeverință sau o scrisoare emisă de finanțator ori un alt document emis de finanțator care certifică stadiul implementării: un proiect — 5 puncte; între 2 și 5 proiecte — 10 puncte; peste 5 proiecte — 15 puncte. (b) Cel puțin o operațiune anterioară închisă, cu indicatori de realizare îndepliniți în proporție de minimum 90%, dovediți prin document emis, aprobat sau validat de finanțator — raportul de progres final aprobat sau autorizat, raportul de validare finală, adeverința ori scrisoarea emisă de finanțator sau alt document emis de finanțator care certifică gradul de realizare — 10 puncte. Nu constituie dovadă suficientă raportul depus la finanțator fără aprobarea, autorizarea ori validarea acestuia. Dacă documentul nu este depus la termen, comisia solicită clarificări candidatului; în lipsa confirmării până la finalizarea evaluării — 28.08.2026 — subcriteriul (b) nu se punctează.
	25
	
	

	2.2. Acreditări și capacități suplimentare: autorizarea ca furnizor de formare profesională, conform Ordonanței Guvernului nr. 129/2000 — 5 puncte; rețea documentată de angajatori sau acorduri relevante pentru recrutarea și menținerea grupului-țintă, pentru organizarea stagiilor din activitatea A2.2 și pentru mentorat și schimb de bune practici — 5 puncte.
	10
	
	

	2.3. Justificarea necesității și a valorii adăugate a propunerii, cunoașterea grupului-țintă și instrumentele de analiză a nevoilor. Repartizare: înțelegerea nevoilor grupului-țintă — 3 puncte; valoarea adăugată a partenerului — 3 puncte; instrumentele de analiză a nevoilor — 2 puncte, punctate în funcție de gradul de adecvare a chestionarelor, a instrumentelor și a reperelor propuse la specificul prezentului proiect, astfel cum rezultă din Ghidul Solicitantului — Condiții Specifice și din anunțul de selecție; măsurile de menținere a grupului-țintă și de prevenire a abandonului — 2 puncte.
	10
	
	

	2.4. Graficul Gantt și descrierea activităților propuse (A1, A2.2, A4, A3), cu încadrarea în durata proiectului, cu experți și cheltuieli pe fiecare subactivitate. Repartizare: coerența dintre activități și calendar — 2 puncte; corelarea experților și a normelor — 2 puncte; fundamentarea cheltuielilor — 2 puncte; metodologia pentru activitatea A2.2 și delimitarea față de rolul POLITEHNICA București — 2 puncte; realismul graficului Gantt și al riscurilor — 2 puncte.
	10
	
	

	Total
	100
	
	


 
Punctajul minim: 70 de puncte. Sunt declarați admiși participanții care obțin minimum 70 de puncte (Metodologia POLITEHNICA București, pct. 6.2.1); este selectat candidatul admis cu punctajul cel mai mare. În caz de egalitate a punctajului participanților, departajarea se face, în ordine, pe baza următoarelor criterii: 1. experiența și performanța în domeniul de activitate al participantului, relevantă pentru implementarea proiectului, apreciate prin punctajul cumulat la subcriteriile 2.1 și 1.2; 2. gradul de înțelegere a obiectivelor proiectului, posibilitatea de implicare în activități, valoarea adăugată a parteneriatului și capacitatea de atingere a rezultatelor așteptate, apreciate prin punctajul cumulat la subcriteriile 2.3 și 2.4; 3. calitatea resursei umane care va fi implicată în procesul de implementare a proiectului, apreciată prin punctajul la subcriteriul 1.1; în ultimă instanță, punctajul la subcriteriul 2.2. Aplicarea fiecărei etape de departajare se consemnează în procesul-verbal.
 
Membru evaluator (nume, prenume, calitatea): ........................................................
Semnătura: ....................  Data: ....................

